**Návrh**

**Rámcová kúpna zmluva č. .../TO/2022**

**uzatvorená podľa ustanovenia § 409 a nasl. zákona č. 513/1991 Zb. Obchodného zákonníka v platnom znení a zákona č. 343/2015 Z. z. o verenom obstarávaní a o zmene a doplnení niektorých zákonov v znení neskorších predpisov ako výsledok verejného obstarávania postupom zadávania zákazky verejnou súťažou (ďalej len „Rámcová kúpna zmluva“ alebo „RKZ“)**

**Čl. I.**

**Zmluvné strany**

* 1. **Predávajúci:**

Obchodné meno: .......................................................................

Sídlo: .......................................................................

IČO: .......................................................................

DIČ: .......................................................................

IČ DPH: .......................................................................

Zastúpený: .......................................................................

BIC/SWIFT: .......................................................................

IBAN: .......................................................................

 Zapísaný v Obchodnom registri Okresného súdu ..............., Oddiel: ..., Vložka číslo: ................

(ďalej len „predávajúci“)

**a**

**1.2** **Kupujúci:**

 Obchodné meno: **Nemocnica Poprad, a.s.**

 Sídlo: Banícka 803/28, 058 45 Poprad

 IČO: 36 513 458

 DIČ: 2022127657

 IČ DPH: SK2022127657

 zastúpený: MUDr. Jozef Tekáč, MPH, – predseda predstavenstva

 Mgr. Bc. Richard Vojsovič – člen predstavenstva

 BIC/SWIFT:

 IBAN:

 Zapísaný v Obchodnom registri Okresného súdu Prešov, Oddiel: Sa, Vložka číslo: 10322/P

(ďalej len „kupujúci“)

Rámcová kúpna zmluva sa uzatvára na základe výsledku verejného obstarávania postupom v zmysle § 117 zákona č. 343/2015 z. z. pre zákazku s nízkou hodnotou, ktorej predmetom sú **„Vrecia na odpad“**

**Čl. II.**

**Predmet zmluvy**

**2.1** Predávajúci sa zaväzuje za podmienok dohodnutých v tejto zmluve opakovane dodávať kupujúcemu **Vrecia na odpad** (ďalej len „tovar“) v rozsahu uvedenom v prílohe č. 1 a prevádzať na kupujúceho vlastnícke právo k tovaru a kupujúci sa zaväzuje zaplatiť kúpnu cenu.

**2.2** Predávajúci sa touto zmluvou zaväzuje kupujúcemu opakovane dodávať tovar na základe oprávnenými osobami kupujúceho predložených objednávok potvrdených oprávnenými osobami predávajúceho (čiastkových kúpnych zmlúv).

**2.3** Predložením objednávky (návrhu čiastkovej kúpnej zmluvy) sa rozumie doručenie písomnej objednávky kupujúceho predávajúcemu prostredníctvom e-mailu na adresu: .....................................

Potvrdením objednávky kupujúceho (návrhu čiastkovej kúpnej zmluvy) predávajúcim sa čiastková kúpna zmluva považuje za zmluvnými stranami uzatvorenú.

**2.4** Predávajúci berie na vedomie, že objednávanie tovaru je právom kupujúceho, nie jeho povinnosťou. Objednávky tovaru sa zakladajú výlučne na aktuálnych prevádzkových potrebách kupujúceho.

**2.5** Kupujúci si vyhradzuje právo neodobrať požadované množstvo tovaru uvedené v prílohe č. 1

**2.6** Predávajúci je povinný počas trvania zmluvného vzťahu písomne informovať kupujúceho o všetkých zmenách údajov potrebných pre plnenie tejto RKZ, najmä však o zmenách údajov uvedených v prílohe č. 1 tejto RKZ, a to bezodkladne, najneskôr však do 5 pracovných dní odo dňa, kedy zmena nadobudla účinnosť. Predávajúci spolu s oznámením zmeny zašle kupujúcemu kópiu dokladov prostredníctvom ktorých preukáže oprávnenosť vykonania zmien.

**2.7** Dodávaný tovar musí byť nový nepoužitý.

**Čl. III.**

**Dodacie podmienky**

**3.1** Predávajúci sa zaväzuje dodávať tovar v mieste dodania, ktorým je sklad MTZ, v sídle kupujúceho, v dodacej lehote do 5 dní od potvrdenia objednávky predávajúcim (uzatvorenia čiastkovej kúpnej zmluvy), pokiaľ sa zmluvné strany nedohodnú inak.

**3.2** Predávajúci je povinný dodať kupujúcemu predmet RKZ v pracovných dňoch, v čase od 7:00 do 14:00.

**3.3** Predávajúci splní svoju povinnosť dodať kupujúcemu tovar tým, že umožní kupujúcemu nakladať s tovarom v mieste dodania a zároveň je tovar dodaný riadne v zmysle bodu 3.4 tohto článku zmluvy.

**3.4** Tovar je dodaný riadne, ak je dodaný v množstve, akosti a vyhotovení podľa Čl. II. tejto zmluvy a čiastkovej kúpnej zmluvy, spolu s dokladmi, ktoré sú potrebné na prevzatie a užívanie tovaru, najmä s dodacím listom, resp. preberacím protokolom a faktúrou.

**3.5** Odovzdanie a prevzatie  riadne dodaného tovaru potvrdia oprávnení zástupcovia oboch zmluvných strán na preberacom protokole / dodacom liste / čiastkovej kúpnej zmluve. Kupujúci je oprávnený odmietnuť prevzatie tovaru, ak tovar nie je dodaný v súlade s podmienkami  tejto zmluvy.

**3.6** Zmluvné strany sa dohodli, že k nadobudnutiu vlastníckeho práva k tovaru kupujúcim, vrátane prechodu nebezpečenstva škody na tovare, dochádza okamihom prevzatia riadne dodaného tovaru oprávnenou osobou kupujúceho v mieste dodania.

**3.7** Nedodržanie dodacej lehoty predávajúcim sa bude považovať za podstatné porušenie tejto zmluvy.

**3.8** Kupujúci si vyhradzuje právo na vrátenie nevyhovujúceho tovaru na náklady predávajúceho, pričom predávajúci je povinný bezodkladne dodať tovar v súlade s ustanoveniami tejto zmluvy.

**3.9** Predávajúci má povinnosť ihneď po zistení ohlásiť kupujúcemu výpadok na trhu.

**3.10** Dodávateľ vyhlasuje, že je oprávnený dodávať tovar podľa tejto zmluvy po celú dobu trvania tejto zmluvy.

**3.11** Predávajúci sa zaväzuje dodávať predmet RKZ s minimálnou dobou použiteľnosti (resp. expirácie) 24 mesiacov odo dňa ich dodania kupujúcemu. Tovar, ktorý nebude mať dobu expirácie minimálne 24 mesiacov bude predávajúcemu vrátený v zmysle bodu 3.8 tohto článku.

**3.12** Predávajúci je povinný dodať tovar, ktorý spĺňa okrem špecifikácií tiež všetky požiadavky príslušných právnych predpisov a platných technických noriem záväzných pre tovar jeho uvádzanie na trh.

**Čl. IV.**

**Kúpna cena a platobné podmienky**

**4.1** Za riadne dodaný tovar sa kupujúci zaväzuje zaplatiť predávajúcemu kúpnu cenu. Kúpna cena predmetu obstarávania je určená v Prílohe č. 2 tejto RKZ a je stanovená v súlade so zákonom č. 18/1996 Z. z. o cenách v platnom znení. Zmluvné strany sa dohodli, že cena tovaru bude špecifikovaná pri každej objednávke (čiastkovej kúpnej zmluve).

**4.2** Predávajúci garantuje platnosť dohodnutých kúpnych cien (jednotlivých položiek) počas platnosti tejto rámcovej kúpnej zmluvy. Celkový cenový rámec dodania tovaru/tovarov počas trvania zmluvy nesmie prekročiť dodávky v hodnote \_\_\_\_\_\_\_\_ EUR bez DPH \_\_\_\_\_\_\_\_ EUR s DPH.

**4.3** Kupujúci nie je povinný vyčerpať celkový maximálny finančný limit za predmet zmluvy.

**4.4** Kúpna cena podľa bodu 4.1 tohto článku zmluvy je stanovená ako cena pevná a úplná a zahŕňa kúpnu cenu tovaru a dodanie tovaru do miesta dodania, vrátane všetkých nákladov (akékoľvek interné či externé náklady a výdavky) spojených s dodaním tovaru do sídla kupujúceho a to počas doby platnosti tejto zmluvy.

**4.5** Kúpnu cenu zaplatí kupujúci predávajúcemu bezhotovostným prevodom na účet predávajúceho uvedený v záhlaví tejto zmluvy v lehote splatnosti 60 dní odo dňa doručenia faktúry s vyúčtovaním kúpnej ceny kupujúcemu. Za deň úhrady sa považuje deň odpísania dlžnej čiastky z účtu kupujúceho.

**4.6** Predávajúci je povinný vystaviť faktúru za dodávku tovaru do 15 dní odo dňa jeho riadneho dodania, najneskôr však do piateho pracovného dňa v mesiaci, nasledujúceho po mesiaci, v ktorom bol dodaný tovar.

**4.7** Podkladom pre vystavenie faktúry sú oprávnenými osobami zmluvných strán podpísané preberacie protokoly / dodacie listy / čiastkové kúpne zmluvy.

**4.8** V prípade cenovo výhodnejšej ponuky tovaru od iného dodávateľa, si kupujúci vyhradzuje právo nakupovať tovar od dodávateľa s cenovo výhodnejšou ponukou.

**Čl. V.**

**Sankcie**

**5.1** V prípade omeškania predávajúceho s dodaním tovaru má kupujúci právo požadovať od predávajúceho zmluvnú pokutu vo výške 0,01 % z kúpnej ceny tovaru za každý kalendárny deň omeškania.

**5.2** V prípade omeškania kupujúceho s úhradou kúpnej ceny alebo jej časti má predávajúci právo požadovať zaplatenie úrokov z omeškania vo výške 0,01 % z nezaplatenej sumy za každý kalendárny deň omeškania.

**Čl. VI.**

**Záruka za akosť**

**6.1** Predávajúci je povinný dodať iba tovar v akosti určenej príslušnými technickými a ostatnými normami, resp. s platným certifikátom a vyhlásením o zhode tovaru (konkrétne dodaného, určeného výrobným číslom).

**6.2** Tovar musí byť vhodný na používanie v nemocničnom zariadení.

**6.3** Predávajúci touto zmluvou preberá záväzok, že tovar bude spôsobilý na použitie na obvyklý účel a že si zachová obvyklé vlastnosti /vrátane akosti/ najmenej počas záručnej doby 24 mesiacov, ktorá začne plynúť odo dňa riadneho dodania tovaru podľa tejto zmluvy.

**6.4** Počas záručnej doby má kupujúci nároky z chýb tovaru, ktoré mu prislúchajú v zmysle ustanovenia § 436 a nasl. zákona č. 513/1991 Zb. Obchodného zákonníka v platnom znení.

**6.5** Záručná doba neplynie po dobu, po ktorú kupujúci nemôže užívať tovar pre jeho chyby, za ktoré zodpovedá predávajúci.

**6.6** Predávajúci je povinný odstrániť vady tovaru opravou, ak sú vady opraviteľné, bez zbytočného odkladu, najneskôr do 7 dní odo dňa ich uplatnenia kupujúcim.

**6.7** Požaduje sa predložiť doklady do 20 pracovných dní od uzavretia zmluvy: Materiálové listy, z ktorých bude zrejmé, že predmet dodávky je zhotovený z materiálov, ktoré sú v súlade s opisom predmetu zákazky. V prípade pochybností je objednávateľ oprávnený vyžiadať si vždy originál alebo overenú kópiu materiálových listov potvrdené výrobcom materiálu.

**Čl. VII.**

**Iné zmluvné dojednania**

**7.1** V prípade, ak sa po uzatvorení tejto zmluvy preukáže, že na relevantnom trhu existuje cena (ďalej tiež ako „nižšia cena“) za rovnaké alebo porovnateľné plnenie ako je obsiahnuté v tejto zmluve a predávajúci už preukázateľne v minulosti za takúto nižšiu cenu plnenie poskytol, resp. ešte stále poskytuje, pričom rozdiel medzi nižšou cenou a cenou podľa tejto zmluvy je viac ako 5% v neprospech ceny podľa tejto zmluvy, zaväzuje sa predávajúci poskytnúť kupujúcemu pre takéto plnenie objednané po preukázaní tejto skutočnosti dodatočnú zľavu vo výške rozdielu medzi ním poskytovanou cenou podľa tejto zmluvy a nižšou cenou.

**7.2** Túto zmluvu môže písomne vypovedať každá zo zmluvných strán aj bez udania dôvodu s výpovednou lehotou tri mesiace, ktorá začína plynúť od prvého dňa kalendárneho mesiaca nasledujúceho po doručení písomnej výpovede druhej zmluvnej strane.

**7.3** Zmluvné strany môžu od tejto zmluvy odstúpiť v prípadoch, ktoré ustanovuje táto zmluva. Zmluvné strany môžu od tejto zmluvy odstúpiť aj v prípade podstatného porušenia ustanovení tejto zmluvy druhou zmluvnou stranou. Odstúpenie je účinné okamihom doručenia písomného prejavu vôle druhej zmluvnej strane.

**7.4** Zmluvné strany sa dohodli, že predávajúci nie je oprávnený postúpiť inému svoju pohľadávku vzniknutú z titulu plnenia podľa tejto zmluvy bez predchádzajúceho písomného súhlasu kupujúceho. Právny úkon, ktorým budú pohľadávky predávajúceho postúpené v rozpore s predchádzajúcou vetou, bude v zmysle príslušných ustanovení Občianskeho zákonníka neplatný.

**7.5** Zmluvné strany berú na vedomie, že dlžník udelí súhlas s postúpením pohľadávky za podmienky, že bol na takýto úkon udelený predchádzajúci písomný súhlas Ministerstva zdravotníctva SR.

**7.6** Predávajúci podpísaním tejto zmluvy v zmysle zákona č. 18/2018 Z. z. o ochrane osobných údajov v platnom znení, udeľuje kupujúcemu súhlas so spracovaním svojich osobných údajov v rozsahu podľa čl. I. bod 1.1. tejto zmluvy na evidenčné účely, najmä vedenie registra zmlúv kupujúceho na dobu určitú, počas vedenia registra zmlúv kupujúceho.

**7.7** Porušením alebo ohrozením obchodného tajomstva nie je zverejnenie zmluvy podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov /zákon o slobode informácií/ v znení neskorších predpisov.

**7.8** V prípade, ak zmluvné strany majú povinnosť byť registrované v Registri partnerov verejného sektora, zmluvné strany týmto vyhlasujú, že splnili povinnosť podľa zákona č. 315/2016 Z. z., inak zodpovedajú za škodu spôsobenú druhej zmluvnej strane porušením vyššie uvedenej povinnosti. Uvedené platí aj pre prípadných subdodávateľov predávajúceho.

**Čl. VIII.**

**Spracúvanie osobných údajov**

**8.1** Osobné údaje dotknutých osôb sa spracúvajú v súlade s Nariadením Európskeho Parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a so zákonom č. 18/2018 Z. z. o ochrane osobných údajov a o zmene a doplnení niektorých zákonov.

**Čl. IX.**

**Záverečné ustanovenia**

**9.1** Zmluva nadobúda platnosť dňom jej podpísania zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv.

**9.2** Na túto zmluvu nadväzujú objednávky kupujúceho potvrdené predávajúcim (čiastkové kúpne zmluvy).

**9.3** Táto zmluva sa uzatvára na dobu určitú, 12 mesiacov, alebo do vyčerpania finančného limitu uvedeného v bode 4.2 zmluvy, podľa toho, ktorá skutočnosť nastane skôr.

**9.4** Neoddeliteľnou súčasťou tejto zmluvy je Príloha č. 1 – Opis predmetu zákazky a stanovenie ceny.

**9.7** Zmluvné strany sa dohodli, že právne vzťahy touto zmluvou neupravené sa spravujú ustanoveniami zákona č. 513/1991 Zb. Obchodného zákonníka v platnom znení a platnými právnymi predpismi Slovenskej republiky.

**9.8** Všetky doplnky alebo zmeny tejto zmluvy je možné urobiť len na základe dohody zmluvných strán, vo forme písomných, vzostupne číslovaných dodatkov, s výnimkou postupu podľa Čl. IV. bod 4.8 tejto zmluvy.

**9.9** Táto zmluva je vypracovaná v dvoch rovnocenných vyhotoveniach, pričom každá zo zmluvných strán obdrží jedno vyhotovenie.

**9.10** Zmluvné strany vyhlasujú, že si túto zmluvu pred jej podpísaním prečítali, jej obsahu porozumeli, neuzavreli ju v tiesni, ani za inak nevýhodných podmienok, ale slobodne, vážne, určite a zrozumiteľne, na znak čoho ju vlastnoručne podpisujú.

V ........................., dňa ............. V Poprade , dňa ..................

za predávajúceho: za kupujúceho:

 ...................................... ..........................................

 **MUDr. Jozef Tekáč, MPH**

 Predseda predstavenstva

 Nemocnica Poprad, a.s.

 ...........................................

 **Mgr. Bc. Richard Vojsovič**

Člen predstavenstva

 Nemocnica Poprad, a.s.